महिला के थैले से 40 हजार रुपए पार किए
कपिलमंडी में सोमवार को सब्जी खरीद रही एक महिला के थैले को चीरा लगाकर उसमें रखे 40 हजार रुपए उड़ा लिए। महिला ने रुपए बैंक से लिए थे। महिला सब्जी वाले को रुपए देने पर्स निकालने लगी तो उसे वारदात की जानकारी हुई।
मामले में शहर कोतवाली में शिकायत दर्ज करवाई गई। पुलिस ने बैंक के सीसीटीवी फुटेज भी देखे, लेकिन रुपए चुराने वाले की कोई जानकारी नहीं मिली। जानकारी के मुताबिक नौरंगपुरा (बाघोली) निवासी संजू देवी जांगिड़ ने दोपहर को एसबीबीजे बैंक के खाते से चालीस हजार रुपए निकाले थे। पैसे लेने के बाद वह कपिल मंडी में सब्जी खरीदने लगी।
उसी दौरान किसी ने उसके थैले को चीरा लगाकर रुपए पार कर लिए। रुपए बैग में ही रखे थे। पुलिस को आशंका है कि महिला का कोई बैंक से ही पीछा कर रहा था। मामले में पुलिस ने महिला को साथ लेकर बैंक में सीसीटीवी फुटेज देखे।
निर्माण कार्य के लिए निकाले थे रुपए
महिलासंजू देवी का पति विदेश में फर्नीचर का कार्य करता है। ऐसे में घर की जिम्मेदारी वही संभालती है। महिला ने बताया कि घर पर मकान निर्माण का कार्य शुरू कराना है। इसके लिए पत्थर डलवाने के लिए 40 हजार रुपए निकाले थे। लेकिन किसी ने थैले से रुपए निकाल लिए। पुलिस मामले की जांच कर रही है।
पीड़ित महिला
hin_Deva hin_Deva hin_Deva hin_Deva hin_Deva hin_Deva mag_Deva